Πρόταση ΚΑΝΟΝΙΣΜΟΥ (ΕΚ) αριθ. . . . ΤΟΥ ΣΥΜΒΟΥΛΙΟΥ της . . .

για τον καθορισμό για την περίοδο εμπορίας 1994/95, των τιμών, της ενισχύσεως στην παραγωγή και της παρακρατήσεώς της που εφαρμόζονται στον τομέα του ελαιολάδου καθώς και της μεγίστης εγγυημένης ποσότητας (94/C 83/11)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πράξη προσχώρησης της Ισπανίας και της Πορτογαλίας, και ιδίως το άρθρο 89 παράγραφοι 1 και 2 και το άρθρο 234 παράγραφοι 2 και 3,

τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΚ) αριθ. . . . (2), και ιδίως το άρθρο 4 παράγραφος 4 και το άρθρο 5 παράγραφος 1,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι η ενδεικτική τιμή στην παραγωγή ελαιολάδου πρέπει να καθορίζεται σύμφωνα με τα κριτήρια που προβλέπονται στα άρθρα 4 και 6 του κανονισμού αριθ. 136/66/ΕΟΚ 7

ότι η τιμή παρέμβασης πρέπει να καθορίζεται βάσει των κριτηρίων που προβλέπονται στο άρθρο 8 του κανονισμού αριθ. 136/66/ΕΟΚ 7

ότι η τιμή κατωφλίου πρέπει να καθοριστεί κατά τρόπο ώστε η τιμή πώλησης του εισαγόμενου προϊόντος, στον τόπο διέλευσης από τα σύνορα που καθορίζεται κατ' εφαρμογή του άρθρου 9 του κανονισμού αριθ. 136/66/ΕΟΚ, να είναι στο επίπεδο της ενδεικτικής τιμής στην παραγωγή μειωμένης κατά την ενίσχυση στην παραγωγή 7

ότι στα άρθρα 95 και 293 της πράξης προσχώρησης προβλέπεται η χορήγηση κοινοτικής ενίσχυσης στην παραγωγή ελαιολάδου που παράγεται στην Ισπανία και στην Πορτογαλία 7 ότι, στα άρθρα 79 και 246 της πράξης προσχώρησης, προβλέπεται η προοδευτική προσέγγιση του ποσού της κοινοτικής ενίσχυσης στην Ισπανία και στην Πορτογαλία με το ποσό της κοινής ενίσχυσης κατά την έναρξη κάθε περιόδου εμπορίας 7 ότι, λαμβάνοντας υπόψη την αύξηση της ενισχύσεως στην παραγωγή μετά την κατάργηση της ενισχύσεως στην κατανάλωση, η εφαρμογή των κριτηρίων που προβλέπονται για την προσέγγιση αυτή θα έχει ως επίπτωση την αύξηση της διαφοράς μεταξύ της ενισχύσεως στην Ισπανία και στην Πορτογαλία και εκείνης που εφαρμόζεται στην Κοινότητα με τη σύνθεσή της στις 31 Δεκεμβρίου 1985 7 ότι, για να αποφευχθεί αυτή η άδικη επίπτωση, πρέπει να προσαρμοστούν τα κριτήρια για να διατηρηθεί ο ρυθμός της προσεγγίσεως που προβλέπεται στην πράξη προσχώρησης 7

ότι, σε εφαρμογή του άρθρου 5 παράγραφος 4 και του άρθρου 20 στοιχείο δ) παράγραφος 1 του κανονισμού αριθ. 136/66/ΕΟΚ, πρέπει να καθορισθούν τα ποσοστά της ενισχύσεως στην παραγωγή που θα διατεθούν αφενός μεν για τη χρηματοδότηση των δράσεων ποιοτικής βελτίωσης της ελαιοπαραγωγής και αφετέρου για τη χρηματοδότηση των δαπανών που προκαλούνται από τα καθήκοντα που ασκούν οι αναγνωρισμένες οργανώσεις των παραγωγών ή οι ενώσεις τους, στη διαχείριση και τον έλεγχο της ενισχύσεως στην παραγωγή ελαιολάδου 7

ότι, σύμφωνα με το άρθρο 5 παράγραφος 1 του κανονισμού αριθ. 136/66/ΕΟΚ, έχει καθορισθεί για μία ορισμένη περίοδο η μεγίστη ποσότητα που μπορεί να επωφεληθεί της ενιαίας ενισχύσεως στην παραγωγή που καθορίζεται για καθεμία από τις εν λόγω περιόδους εμπορίας 7 ότι, σε εφαρμογή των κριτηρίων που αναφέρονται στην εν λόγω παράγραφο, πρέπει να διατηρηθεί για τις περιόδους εμπορίας 1994/95, 1995/96 και 1996/97 η μεγίστη ποσότητα για καθεμία από τις περιόδους αυτές όπως αναγράφεται κατωτέρω,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Για την περίοδο εμπορίας 1994/95, η ενδεικτική τιμή στην παραγωγή και η τιμή παρέμβασης του ελαιολάδου καθορίζονται ως εξής:

α) ενδεικτική τιμή στην παραγωγή:

317,82 Ecu/100 kg 7

β) τιμή παρέμβασης:

152,60 Ecu/100 kg,

2. Οι τιμές που αναφέρονται στην παράγραφο 1 αναφέρονται σε κοινό παρθένο ελαιόλαδο, του οποίου η περιεκτικότητα σε ελεύθερα λιπαρά οξέα, εκφραζόμενη σε ελαϊκό οξύ, είναι 3,3 g/100 g.

Άρθρο 2

Για την περίοδο εμπορίας 1994/95, η τιμή κατωρλίου του ελαιολάδου καθορίξεατι σε 186,34 ECU/100 kg.

Άρθρο 3

Για την περίοδο εμπορίας 1994/95, η ενίσχυση στην παραγωγή καθορίζεται ως εξής:

α) ενίσχυση στην παραγωγή:

- για την Ισπανία:

116,64 Ecu/100 kg,

- για την Πορτογαλία:

116,64 Ecu/100 kg,

- για την Κοινότητα των Δέκα:

127,56 Ecu/100 kg 7

β) ενίσχυση στην παραγωγή υπέρ των ελαιοκαλλιεργητών των οποίων η μέση παραγωγή είναι κατώτερη από 500 χιλιόγραμμα ελαιολάδου ανά περίοδο:

- για την Ισπανία:

123,91 Ecu/100 kg,

- για την Πορτογαλία:

123,91 Ecu/100 kg,

- για την Κοινότητα των Δέκα:

135,25 Ecu/100 kg.

Άρθρο 4

1. Για την περίοδο εμπορίας 1994/95, το 1,4 % της ενίσχυσης στην παραγωγή που χορηγείται στους ελαιοπαραγωγούς διατίθεται για τη χρηματοδότηση ειδικών δράσεων που αποβλέπουν στη βελτίωση της ποιότητας του ελαιολάδου σε κάθε κράτος μέλος παραγωγής.

2. Για την περίοδο 1994/95, το ποσοστό του ποσού της ενίσχυσης στην παραγωγή που μπορεί να παρακρατηθεί βάσει του άρθρου 20 στοιχείο δ) παράγραφος 1 του κανονισμού αριθ. 136/66/ΕΟΚ υπέρ των οργανώσεων ελαιοπαραγωγών ή των ενώσεών τους, που έχουν αναγνωρισθεί κατ' εφαρμογή του εν λόγω κανονισμού, καθορίζεται σε 0,8 %.

Άρθρο 5

Για τις περιόδους εμπορίας 1994/95, 1995/96 και 1996/97, η μεγίστη παραγωγή ελαιολάδου που αναφέρεται στο άρθρο 5 παράγραφος 1 του κανονισμού αριθ. 136/66/ΕΟΚ καθορίζεται σε 1 350 000 τόνους για καθεμία από τις περιόδους αυτές.

Άρθρο 6

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Νοεμβρίου 1994.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, . . .

Για το Συμβούλιο

. . .

(1) ΕΕ αριθ. 172 της 30. 9. 1966, σ. 3025/66.

(2) Βλέπε σελίδα 17 της παρούσας Επίσημης Εφημερίδας.